“અરે! આ તો તૈયાર થઈ બહાર જવાને બદલે સૂટ-બૂટમાં જ પથારીમાં પડ્યો! ઇન્ટરેસ્ટિંગ! આ કોઈ સાયકોલોજીનો કેસ લાગે છે.” કહી એણે ડાયરી બંધ કરી, ને આસિસ્ટંટને બધું સંકેલવા કહી એ બહાર ડ્રોઇંગરૂમમાં આવી નિરાંતે સોફા પર બેઠો. પણ એના નસીબમાં નિરાંત નહોતી. હજુ એ સિગાર કાઢી સળગાવવા જાય ત્યાં જ એના મોબાઈલની રિંગ વાગી. એણે મોબાઈલ કાને માંડ્યો ને “ઓહ્હ્હ” કહી ઊભો થઈ ગયો. એણે બૂમ પાડી, “અરે, સુજન! રહેવા દે, ફરીથી વિડીયો પ્લે કર. આ છોકરાનું પૂરું ઇન્વેસ્ટિગેશન કરવું પડશે.”